Det står fast, at de syv elskabe, der brændte under overfarten mellem Larvik og Hirtshals, ikke er til at redde. Alt er brændt eller smeltet væk. I øjeblikket ligger færgen til reparation hos Orskov i Frederikshavn, og her er arbejdet med at gøre færgen ren for sod og aske godt i gang, ligesom mange håndværkere nu har deres daglige gang der. Især elektrikerne har fået en del at se til. Samtlige kabler skal skiftes ud, og den tekniske inspektør hos Color Line, Karl Wisløff, ser frem til, de nye elskabe ankommer fra Tyskland. Men det tager tid, når det er de vitale dele i et skib skal erstattes. - Om fire uger er vi klar igen. Så vil færgen være helt up-to-date, siger Karl Wisløff, der understreger, at der er afsat flere dage til at teste den nye elektronik. - Vi sejler ikke, før vi ved, at alt fungerer 100 procent, som det skal, tilføjer han. Branden den 22. marts betyder, at Color Line har aflyst alle afgange med Peter Wessel frem til den 23. april. Rederiet er klar med alternativer for rejsende mellem Norge og Danmark.

Opsummering:
Color Lines færge Peter Wessel skifter al elektronik ud som følge af branden ombord torsdag i sidste uge.